b'\n_START_ARTICLE_\nEventyr i landskap\n_START_PARAGRAPH_\nEventyr i landskap var en kunstnerisk forestilling med sang, dans, installasjoner, stedsspesifikk kunst, performance og en teateroppsetning utend\xc3\xb8rs. Forestillingen ble vist i  kulturlandskapet p\xc3\xa5 Lundsneset p\xc3\xa5 Hundv\xc3\xa5g i Stavanger og var en del av kultursatsingen i kulturhovedstads\xc3\xa5ret i 2008. Forestillingene bli vist fra 19. til den 26. august._NEWLINE_18\xc2\xa0595 personer s\xc3\xa5 forestillingen p\xc3\xa5 Lundsneset, og den ble med det den best bes\xc3\xb8kte forestilligen til Rogaland Teater i 2008.\n_START_SECTION_\nTeaterforestillingen\n_START_PARAGRAPH_\nDesse augo av Jon Fosse ble urfremf\xc3\xb8rt p\xc3\xa5 Lundsneset i forbindelse med Eventyr i Landskap._NEWLINE_Teateroppsetningen var hoveddelen i prosjektet.  Teaterscenen var laget av scenograf Peter Lundquist og han tok i bruk b\xc3\xa5de vann og land. Scenen besto av to store kuber ute i vannet med to tilh\xc3\xb8rende landganger som l\xc3\xa5 i vannskorpen, slik at det s\xc3\xa5 ut som om skuespillerne gikk p\xc3\xa5 vannet n\xc3\xa5r de beveget seg fra kubene og inn mot land. Over scenen var det plassert en fullm\xc3\xa5ne._NEWLINE_Scenen var bygget p\xc3\xa5 bakkeniv\xc3\xa5, mens publikum satt i et naturamfi med utsikt mot sj\xc3\xb8en.'